૧૯૯૯માં હું સપરિવાર સૅટેલાઇટ એરિયામાં ઇન્દ્રપ્રસ્થ ટાવરમાં ૩ બેડરૂમના ફ્લૅટમાં રહેવા આવ્યો. આ ફ્લૅટનો માસ્ટર બેડરૂમ કેવળ રફીસાહેબ માટે જ અનામત રાખ્યો છે. એના દરવાજા પર તેમનો મોટો ફોટો છે. રૂમમાં પ્રવેશ કરતાં પહેલાં ઘંટનાદ કરવાનો. ડબલ બેડના પલંગ પર ચાદર પાથરી છે જેમાં તેમનાં ગીતોનાં મુખડાં પ્રિન્ટ કરાવ્યાં છે. એક ઓશીકા પર તેમની જન્મતારીખ ૨૪-૧૨-૨૪ અને બીજા ઓશીકા પર તેમના અવસાનની તારીખ ૩૧-૦૭-૮૦ પ્રિન્ટ કરી છે. બન્ને ઓશીકાના પાછળના ભાગ પર રાત, ચાંદ, તારા જેવા વિષયનાં તેમનાં ગીતોનાં મુખડાં છે; જેવાં કે છુપ ગએ સારે નઝારે ઓય ક્યા બાત હો ગઈ (ફિલ્મ ‘દો રાસ્તે’), સુહાની રાત ઢલ ચુકી (ફિલ્મ ‘દુલારી’), મૈં ગાઉં તુમ સો જાઓ (ફિલ્મ ‘બ્રહ્મચારી’).